EkBass/fiwiki-20250220-pages-articles huggingface dataset:
Arvo (talous)

Arvo taloudellisessa merkityksessä kuvaa sitä, kuinka arvokkaana vaihdon kohteena olevia asioita eli hyödykkeitä pidetään. Tämän arvon määräytyminen riippuu hyödykkeiden niukkuudesta. Filosofiassa arvo on paljon laajempi käsite. Arkikielessä tavaran tai palvelun arvolla tarkoitetaan yleensä sen hintaa. Taloustietessä hyödykkeen arvon määräytymisestä on erilaisia teorioita. Nykyisen uusklassisen näkemyksen mukaan arvo on käytännössä sama kuin hinta. Markkinataloudessa tavaran arvo määräytyy kysynnän ja tarjonnan mukaan. Tasapainon, jossa hyödykkeen rajahyöty ja rajakustannus ovat samoja, määrittää hinta. Tavallisesti ajatellaan, että osa kuluttajista olisi valmiita maksamaan yhdestä yksiköstä tasapainohintaa enemmän. Tällöin he arvostavat hyödykettä enemmän kuin maksavat siitä ja saavat vaihdosta ylijäämää. Historiallisesti tavaran arvosta on esitetty monia teorioita aina Tuomas Akvinolaisen ja Adam Smithin ajoista lähtien: *David Ricardon täsmentämä klassinen työarvoteoria. *Karl Marxin yhteiskunnallisesti välttämättömään työaikaan perustuva teoria. Sen mukaan myös työvoima voi olla tavaraa, joka luo lisäarvoa. *Rajahyötyteoria ottaa kantaa hyödykkeen arvoon, vaikka kyseessä ei olisi tuote - esimerkiksi aina saatavissa olevan ilman rajahyöty on nolla. Toisin kuin klassisessa taloustieteessä, nykyään yleensä katsotaan, että hyödykkeellä ei ole erityistä sisäistä arvoa (), vaan puhutaan pelkästään hyödykkeiden hinnanmuodostuksesta. ==Aiheesta muualla== * Nevalainen-Peltonen: Marxilainen kansantaloustiede, Kansankulttuuri Luokka:Mikrotaloustiede Luokka:Yhteiskuntafilosofia
Ashland

Ashland voi tarkoittaa seuraavia: == Yrityksiä == * Ashland, yhdysvaltalainen kemikaaliyhtiö == Paikkoja == * Ashland (New Brunswick), Kanada * Ashland (Alabama) * Ashland (Georgia) * Ashland (Illinois) * Ashland (Indiana) * Ashland (Kalifornia) * Ashland (Kansas) * Ashland (Kentucky) * Ashland (Louisiana) * Ashland (Länsi-Virginia) * Ashland (Maine) * Ashland (Massachusetts) * Ashland (Mississippi) * Ashland (Missouri) * Ashland (Montana) * Ashland (Nebraska) * Ashland (New Hampshire) * Ashland (New Jersey) * Ashland (Chemungin piirikunta, New York) * Ashland (Greenen piirikunta, New York) * Ashland (Oklahoma) * Ashlandin piirikunta, Ohio * Ashlandin yliopisto, Ohio * Ashland (Oregon) * Ashland (Pennsylvania) * Ashland (Virginia) * Ashland (Washington) * Ashland (Wisconsin) == Henkilöitä == * Camila Ashland, yhdysvaltalainen näyttelijä
Ghost – näkymätön rakkaus

Ghost – näkymätön rakkaus (Ghost) on yhdysvaltalainen romanttinen komedia vuodelta 1990. Sen on ohjannut Jerry Zucker ja pääosissa nähdään Patrick Swayze, Demi Moore, Whoopi Goldberg, Tony Goldwyn ja Rick Aviles. Whoopi Goldberg voitti roolisuorituksestaan parhaan naissivuosan Oscarin, BAFTAn ja Golden Globen. Lisäksi Bruce Joel Rubin voitti parhaan alkuperäisen käsikirjoituksen Oscarin. Elokuva oli ehdolla lisäksi parhaan elokuvan Oscariin ja Golden Globeen. == Palkintoja == ===Oscarit=== *Paras naissivuosa: Whoopi Goldberg *Paras alkuperäiskäsikirjoitus: Bruce Joel Rubin Ehdokkaana: *Paras elokuva *Paras leikkaus: Walter Murch *Paras elokuvamusiikki: Maurice Jarre ===BAFTAt=== *Paras naissivuosa: Whoopi Goldberg Ehdokkaana: *Paras alkuperäiskäskirjoitus: Bruce Joel Rubin *Paras maskeeraus: Ben Nye Jr. *Parhaat visuaaliset tehosteet: Koko tehostetiimille ===Golden Globet=== *Paras naissivuosa: Whoopi Goldberg Ehdokkaana: *Paras draamaelokuva *Paras miespääosa komedia- tai musikaalielokuvassa: Patrick Swayze *Paras naispääosa komedia- tai musikaalielokuvassa: Demi Moore ==Arvioita== Video-oppaassa vuodelta 1994 Kari Salminen sanoo Ghostin tarjoavan ”fantasiaa, romantiikkaa, jännitystä, kauhua ja komediaa näppäränä ja tunteellisena kokonaisuutena”. Hän antaa sille neljä tähteä viidestä, mikä vastaa sanallista arviota ”erinomainen”. ==Lähteet== luokka:Fantasiadraamaelokuvat Luokka:Vuoden 1990 yhdysvaltalaiset elokuvat Luokka:Jerry Zuckerin ohjaamat elokuvat Luokka:Parhaan naissivuosan Oscar-palkinnon saaneet elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Yhdysvaltalaiset romanttiset komediat
Konteksti

==Katso myös== *Teoreettinen viitekehys ==Aiheesta muualla== *
Vesivuoristorata

thumb|Vonkaputous oli Linnanmäellä sijaitseva vesivuoristorata. Vesivuoristorata on huvipuistolaite, joka yhdistää yleensä vuoristoratamaisia elementtejä veteen. Laite voi sisältää lyhyen vuoristorata-ajelun joka päättyy vesialtaaseen, tai se voi olla vesikourussa liikkuva vaunu, joka päättyy hurjaan vesiluisuun, kuten perinteinen tukkijoki. Tyypillinen esimerkki vesivuoristoradasta on Linnanmäen huvipuiston Vonkaputous. Järjestelmän tyyppiominaisuus on se, että matkanteko päättyy hurjaan vesiryöppyyn joka kastelee matkustajat. ==Katso myös== *Vuoristorata *Huvipuistolaite Luokka:Vuoristoradat
Hokes Bluff

Hokes Bluff on kaupunki Etowahin piirikunnassa, Alabamassa, Yhdysvalloissa. Sen asukasluku oli vuonna 4 149\. Hokes Bluffin pinta-ala on United States Census Bureaun mukaan 30,6 km². Siitä 0,5 km² eli 1,78 % on vettä. Vuoden 2000 väestönlaskennan aikaan kaupungissa oli 4 149 asukasta, 1 638 taloutta ja 1 273 perhettä. Väestötiheys on 137,9 ihmistä neliökilometriä kohden. == Lähteet == Luokka:Alabaman kaupungit
Divertikuliitti

Divertikuliitti on divertikuloosin sairastaneen paksusuolen tulehdus. Se tapahtuu, kun divertikuloosiin aiheuttama pussukka tulehtuu paksusuolessa ja aiheuttaa vatsaonteloon paikallisen tulehduksen. Sairaus voi olla vakava, leikkausta vaativa peritoniitti, eli vatsakalvontulehdus, tai vain lievä kuumeena ja pienenä särkynä oireileva vaiva. Alkuun divertikuliitista aiheutuu vain lievää vasemmanpuoleista alavatsan särkyä ja kuumeilua. Jos sairautta ei hoideta, särky kasvaa ja voi kehittyä peritoniitti. Tähän kuuluvat vatsanpeitteiden jännittyminen, mahan arastelu, korkea kuume sekä huonovointisuus. Paksusuolen tulehtunut divertikkeli aiheuttaa sairauden. Divertikkeli tulehtuu, jos verenkierrossa on häiriöitä ja suolen sisällä painetta. Sairaus ei periydy. == Hoito == Avohoito on sairauden hoitamisen ensimmäinen vaihe. Siihen kuuluvat antibiootit, kuten kefalosporiinin ja metronidatsolin yhdistelmä. Avohoidon jälkeen annetaan samaa lääkitystä mutta laskimonsisäisesti. Jos antibiootit eivät auta sairauteen, käytetään kirurgisia toimenpiteitä, jolloin tehdään avanne, asetetaan dreeni eli laskuputki tai tehdään suolileikkaus. Leikkaus tehdään joko rauhallisessa vaiheessa tai päivystysleikkauksessa riippuen potilaan iästä. Alle 50-vuotiaille leikkaus tehdään rauhallisessa vaiheessa. Leikkauksessa poistetaan sigmasuoli eli divertikkeleitä kantava paksusuolen osa. Divertikuloosin akuuttivaihetta voidaan hoitaa myös vähäkuituisella ruokavaliolla. Akuuttivaiheen uusiutumisen ehkäisyyn sitä vastoin suositellaan kuitupitoista ravintoa. == Lähteet == Luokka:Ruoansulatuselinten sairaudet Luokka:Tulehdukset Luokka:Seulonnan keskeiset artikkelit
Keith Henson

Howard Keith Henson (s. 1942) on yhdysvaltalainen elektroniikkainsinööri, joka tunnetaan aktiivisena skientologian vastustajana, sekä elämän pidennystä, kryoniikkaa, memetiikkaa ja evoluutiopsykologiaa käsittelevistä kirjoituksistaan. 1970-luvulla Henson perusti vaimonsa kanssa L5 Societyn, joka yhdistyi myöhemmin National Space Instituten kanssa ja muodosti National Space Societyn. 1980-luvulla hän kiinnostui kryoniikasta ja liittyi Alcor Life Extension Foundationiin. Lisäksi hän toimi Extropy Magazinen paperiversion toimittajana. ==Henson vastaan skientologia== 1990-luvulla Henson postitti skientologien salaisia kirjoituksia alt.religion.scientology uutisryhmään, koska halusi todistaa skientologien harjoittavan lääketieteellistä huijausta. Skientologit haastoivat Hensonin oikeuteen ja oikeustaistelun jälkeen Henson todettiin syylliseksi tekijänoikeusloukkaukseen (muun muassa Electronic Frontier Foundation on kritisoinut päätöstä). Henson haki itsensä konkurssiin ja osoitti mieltään skientologien elokuvastudio Gold Basen edessä, minkä jälkeen hänet pidätettiin. Henson tuomittiin puolen vuoden vankeuteen, mutta hän uskoi, että vankilaan joutuminen asettaisi hänet hengenvaaraan skientologien taholta. Niinpä hän haki poliittista turvapaikkaa Kanadasta ja eli Brantfordissa, Ontariossa vuosina 2001-2005. Kun turvapaikka-anomuksesta päätettiin antaa lopullinen ratkaisu, Henson epäili hylkäävän päätöksen johtavan siihen, että viranomaiset palauttaisivat hänet USA:han ja päätti lähteä maasta päätöstä edeltävänä yönä. Henson pidätettiin Arizonassa vuonna 2007. Hänet vapautettiin samana vuonna. ==Aiheesta muualla== * KeithHenson.org * Keith Hensonin kirjoituksia scientologiasta Luokka:Transhumanistit Luokka:Yhdysvaltalaiset insinöörit Luokka:Vuonna 1942 syntyneet Luokka:Elävät henkilöt
Luminanssi

Luminanssi (tunnus L) on fotometrian suure, joka kuvaa pinnalta lähtevää valon voimakkuutta eli "pinnan kirkkautta". Luminanssi kertoo valovoiman tarkastelusuunnassa pinta-alaa kohti. Luminanssin SI-järjestelmän mukainen mittayksikkö on kandelaa per neliömetri (cd/m²). Luminanssin yksikkönä käytetään joskus myös epästandardia yksikköä nit (1 nit = 1 cd/m²). Tätä yksikköä käytetään usein varsinkin tietokoneen näyttöjen luminanssin yhteydessä. Yksikön nit alkuperäinen merkitys on hämärän peitossa, mutta uskotaan, että se pohjautuu latinankieliseen sanaan "nitere", suomeksi "loistaa". ==Luminanssin mittaaminen== Luminanssia voi mitata erityisillä luminanssimittareilla, jotka ovat hinnaltaan kalliita. Luminanssia voi arvioida tavallisella luksimittarilla mittaamalla heijastuksen kappaleen pinnasta (n. 10–15 cm) ja jakamalla saadun valaistusvoimakkuusarvon π:llä. == Lähteet == Luokka:Suureet Luokka:Optiikka Luokka:Valo
Umberto Masetti

Umberto Masetti (4. toukokuuta 1926 Borgo delle Rose, Italia ­­­– 29. toukokuuta 2006 Maranello, Italia) oli italialainen ratamoottoripyöräilijä ja lajin maailmanmestari 500-kuutioisissa vuosina 1950 ja 1952. == Ura == *31 TT- lähtöä *6 voittoa *21 palkintosijaa *154 MM-pistettä *500-kuutioisten maailmanmestari 1950 ja 1952 == Tilastot == *1949–250cc - Benelli - 10. - 1 kilpailu - 7 pistettä - 1 palkintosija *1949–125cc - Morini - 3. - 2 kilpailua - 13 pistettä - 1 palkintosija *1950–500cc - Gilera - 1. - 5 kilpailua - 28 pistettä - 2 voittoa - 4 palkintosijaa *1951–500cc - Gilera - 3. - 4 kilpailua - 21 pistettä - 1 voitto - 3 palkintosijaa *1952–500cc - Gilera - 1. - 4 kilpailua - 28 pistettä - 2 voittoa - 4 palkintosijaa *1953–250cc - NSU - 15. - 1 kilpailu - 1 piste *1954–500cc - Gilera - 10. - 1 kilpailu - 6 pistettä - 1 palkintosija *1955–250cc - MV Agusta - 5. - 3 kilpailua - 11 pistettä - 2 palkintosijaa *1955–500cc - MV Agusta - 3. - 4 kilpailua - 19 pistettä - 1 voitto - 3 palkintosijaa *1956–350cc - MV Agusta - 14. - 1 kilpailu - 2 pistettä *1956–500cc - MV Agusta - 6. - 2 kilpailua - 9 pistettä - palkintosija *1957–350cc - MV Agusta - 10. - 1 kilpailu - 3 pistettä *1957–500cc - MV Agusta - 15. - 1 kilpailu - 2 pistettä *1958–500cc - MV Agusta - 13. - 1 kilpailu - 3 pistettä == Lähteet == Luokka:Italialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1926 syntyneet Luokka:Vuonna 2006 kuolleet
Fribourg (kantoni)

Fribourg (, , , , virallisesti , ) on kantoni Sveitsin länsiosassa. Sen pääkaupunki on Fribourg. Kantonissa on runsaat 300 000 vakinaista asukasta. == Sijainti == Fribourg sijaitsee Sveitsin Mittellandissa. Fribourgin länsiosa on melko tasaista ylänköä, mutta kaakkoisosassa kohoavat Alppien ensimmäiset rinteet, korkeimpana Vanil Noir, 2 389 m mpy. Kantonin luoteispuolella on Neuchâtelinjärvi (429 m mpy.). Sarinejoki virtaa kantonin läpi. == Historiaa == Fribourg liittyi Sveitsin valaliittoon vuonna 1481. == Asukkaat ja hallinto == Fribourg koostuu 133 kunnasta (1.1.2020 alkaen). Kunnat muodostavat seitsemän hallintoaluetta (, ). Kantonin kaupungit eli yli 10 000 asukkaan kunnat ovat: Kunta asukasluku 31.12.2019 Fribourg 38 197 Bulle 23 871 Villars-sur-Glâne 12 228 === Kieli ja uskonto === Fribourgin kantoni on virallisesti kaksikielinen: ranskaa puhuu pääkielenään 69 prosenttia asukkaista ja saksaa 28 prosenttia (vuonna 2017). Suurin uskonnollinen ryhmä on katoliset, joita oli vuonna 2017 60 prosenttia asukkaista. Kantonin vakituisista asukkaista oli vuoden 2019 lopulla 23 prosenttia on ulkomaalaisia. == Talous == Kantonin työpaikoista 69 prosenttia oli vuonna 2016 palvelusektorilla. Teollisuus työllisti 25 prosenttia kantonilaisista. Maanviljely on edelleen tärkeä elinkeino: alkutuotanto työllisti vuonna 2014 kuusi prosenttia työvoimasta ja maa-alasta oli vuonna 2009 56 prosenttia maatalouskäytössä. Gruyèrejuusto on peräisin Fribourgista. == Liikenne == Moottoritiet A1 ja A12 kulkevat kantonin halki. == Koulutus == Fribourgin kaupungissa toimivan Fribourgin yliopiston toiminta on kantonin vastuulla. == Lähteet == * === Viitteet === == Aiheesta muualla == *
Pöllösumu

Pöllösumu (Messierin luettelon kohde M97, NGC-luettelon kohde NGC 3587) on Ison Karhun tähdistössä sijaitseva planetaarinen sumu, jonka löysi ranskalainen tähtitieteilijä Pierre Méchain 16. helmikuuta 1781.http://messier.seds.org/m/m097.html Kansanomaisen nimensä sumu on saanut siitä, että pienellä kaukoputkella katsoen se näyttää pöllön kasvoilta. Pöllösumun rakenne on planetaarisista sumuista monimutkaisimpia. Sumun keskustähden kirkkaus on 16 magnitudia, ja sen massa on noin 0,7 auringon massaa. Sumussa itsessään arvellaan olevan ainetta noin 0,15 auringon massan verran. Pöllösumun arvellaan muodostuneen noin 6 000 vuotta sitten. ==Katso myös== *Messierin luettelo *New General Catalogue == Lähteet == ==Aiheesta muualla== * SEDSin Messier -sivu M97 Luokka:Orionin haara 097 Luokka:Planetaariset sumut 3587
Saimi Hoyer

Saimi Hoyer (o.s. Nousiainen, s. 18. kesäkuuta 1974 Helsinki) on suomalainen malli, TV-kasvo ja kirjoittaja. == Ura == Saimi Nousiainen valmistui ylioppilaaksi Sibelius-lukiosta. Hän opiskeli kirjallisuutta Oriveden Opistossa ja unkaria, italiaa ja kirjallisuutta Jyväskylän yliopistossa. Nousiaisen mallinura alkoi 1995 hänen mentyään vaihto-oppilaaksi Firenzeen Italiaan opiskelemaan teatterialaa. Varsinaisesti hänen mallinuransa alkoi, kun eräs valokuvaaja "löysi" hänet konsertista. Nousiainen pääsi catwalkeille Milanoon, Pariisiin, Lontooseen, New Yorkiin ja Tokioon ja teki töitä muun muassa Dieselille ja Burberrylle. Hänen kuviaan on ollut Italian ja Yhdysvaltain Voguessa ja Marie Clairessa. Nousiainen lopetti mallintyöt ulkomailla vuonna 2003 ja aloitti Image-lehden toimittajana ja MeNaiset-lehden kolumnistina. Lisäksi hän kirjoittanut artikkeleita ja kolumneja Savon Sanomiin, Anna-lehteen ja Ilta-Sanomiin. Nousiainen on toiminut myös Neloskanavan sääohjelman juontajana. Vuonna 2005 Nousiainen esiintyi MTV3:n Mallikoulu 2005 -ohjelmassa. Hän opasti malliksi haluavia naisia kävelemään catwalkilla. Vuonna 2006 hän sai Arman Alizadin ja Heli Roihan kanssa Unisex- tyyliohjelman MTV3-kanavalle. Vuonna 2008 keväällä alkaneessa Suomen Huippumalli haussa -ohjelmassa Nousiainen on toiminut yhtenä tuomareista. Hän toimi tuomaristossa myös sarjan toisella sekä kolmannella tuotantokaudella keväällä 2009 ja 2010. Hoyer on Metsähallituksen kansallispuistokummihttp://www.luontoon.fi/kansallispuistokummit ja Sieni- ihmiset ry:n perustajajäsenhttp://sieni-ihmiset.fi/ . Tammikuussa 2016 Punkaharjun Valtionhotelli siirtyi Saimi ja Thomas Hoyerin perustamalle Punkaharjun Luontomatkailu Oy:lle. Näin Hoyerista tuli matkailuyrittäjä ja hotelli- ja ravintolatoiminta käynnistyi mittavan saneeraustyön jälkeen Hotelli Punkaharjussa kesällä 2016.http://www.iltasanomat.fi/matkat/art-1453429833775.html Yritys haettiin kuitenkin konkurssiin huhtikuussa 2023 ja hotelli suljettiin 8. toukokuuta 2023. == Yksityiselämä == Nousiaisen vanhemmat ovat näyttelijät Soila Komi (k. 2022) sekä Jyrki Nousiainen. Hän on ollut naimisissa silloisen Ruukki Groupin entisen toimitusjohtaja Thomas Hoyerin kanssa vuosina 2006–2018. Heillä on kaksi poikaa. Hoyerilla diagnosoitiin vuonna 2013 hypogammaglobulinemia, joka tarkoittaa IgG-vasta-ainepuutosta ja on harvinainen perinnöllinen sairaus. == Lähteet == == Aiheesta muualla == * Kuusi kuvaa matkailuyrittäjä Saimi Hoyerin elämästä, 4.9.2022, Yle Radio 1 Luokka:Suomalaiset mallit Luokka:Vuonna 1974 syntyneet Luokka:Elävät henkilöt
Alex Lifeson

Alex Lifeson (oikealta nimeltään Aleksandar Živojinović, s. 27. elokuuta 1953 Fernie, Brittiläinen Kolumbia) on kanadalainen muusikko. Hän soitti kitaraa rock-yhtyeessä Rush, jossa hän oli soittanut yhtyeen perustamisesta asti. Hänelle on myönnetty Order of Canada -kunniamerkki. Lifesonin kitaransoiton innoittajia ovat olleet muun muassa Jimi Hendrix, Jimmy Page, Eric Clapton, Jeff Beck sekä Pete Townshend. ==Soittimet== Lifesonin käyttämät soittimet ovat vaihdelleet suuresti vuosien varrella. Hän on käyttänyt monia eri merkkisiä kitaroita, kuten Fenderin, Gibsonin ja PRS:n valmistamia kitaroita. Lisäksi hänellä oli 1980-luvulla oma signature-merkkinsä nimeltä SignatureSignature-kitarat , joka kuitenkin myöhemmin lakkautettiin. Näitä kitaroita hän käytti A Show of Hands -videolla. Gibson on valmistanut hänelle kaksi eri signature-mallia, jotka ovat ES-355 sekä Gibson Les PaulGibson Alex Lifeson Les Paul Axcess, joista jälkimmäistä valmistetaan edelleen. Myös hänen käyttämänsä vahvistimet ovat vaihdelleet suuresti. Uransa alkuaikoina hän käytti paljon Marshallin putkivahvistimia, mutta 1980-luvun jälkipuoliskolla sekä 1990-luvun alussa hän käytti myös jonkin verran Gallien-Kruegerin valmistamia transistorivahvistimia.Alex Lifesonin vahvistimet & efektit Hughes & Kettner on valmistanut hänen omaa signature-vahvistintaan, TriAmp MKII Alex Lifeson.Hughes & Kettner TriAmp MKII Alex Lifeson ==Rushin ulkopuolella== Lifeson on tehnyt yhden sooloalbumin. Victor julkaistiin tekijänimellä Victor vuonna 1996.Victor-levyn esittely allmusic.comissa == Lähteet== Luokka:Kanadalaiset kitaristit Luokka:Kanadalaiset musiikkituottajat Luokka:Rockmuusikot Luokka:Officer of the Order of Canada Luokka:Rush Luokka:Vuonna 1953 syntyneet Luokka:Elävät henkilöt
David Baltimore

David Baltimore (s. 7. maaliskuuta 1938) on yhdysvaltalainen biologi ja yksi vuoden 1975 Nobelin lääketieteen palkinnon saajista. Hän opiskeli sekä biologiaa että kemiaa, suoritti jatko-opintoja MIT:ssä ja väitteli Rockefeller-yliopistossa New Yorkissa. Baltimore työskenteli Salk- instituutissa ennen paluutaan MIT:hen, missä hänestä tuli professori vuonna 1972.Biography nobelprize.org Hän sai Nobelin palkinnon työskennellessään MIT:ssä, jossa tutki, kuinka käänteiskopioijaentsyymi muuntaa RNA:n DNA:ksi. Prosessi on tärkeä retrovirusten kuten HIV:n lisääntymisen ymmärtämisessä.Nobel lehdistötiedote nobelprize.org Hän on ollut Academia Europæan ulkomaalaisjäsen vuodesta 1999.https://www.ae- info.org/ae/Member/Baltimore_David == Lähteet == Luokka:Yhdysvaltalaiset mikrobiologit Luokka:Amerikanjuutalaiset Luokka:Nobelin fysiologian tai lääketieteen palkinnon saajat Luokka:Virologit Luokka:Ranskan tiedeakatemian jäsenet Luokka:Vuonna 1938 syntyneet Luokka:Elävät henkilöt Luokka:California Institute of Technologyn rehtorit Luokka:Academia Europæan jäsenet
Ptolemaios VII

Ptolemaios VII Neos Filopator () oli ehkä Egyptin kuninkaan Ptolemaios VI:n poika. Ei tiedetä, hallitsiko hän koskaan, mutta hänelle uskotaan myönnetyn kuninkaan arvonimi postuumisti. Ptolemaios VII:n tarkka henkilöllisyyskin on epäselvä. Erään teorian mukaan hän oli Ptolemaios VI:n ja Kleopatra II:n poika. Ptolemaios VI olisi tehnyt hänestä hallitsijakumppaninsa vuonna 145 eaa. Isänsä kuoltua Ptolemaios VII olisi hallinnut yksin kunnes Ptolemaios VI:n veli Ptolemaios VIII "Fyskon" murhautti hänet ja otti vallan itselleen. Toisen teorian mukaan Ptolemaios VII olisi ollut sama henkilö kuin Ptolemaios Memfites joka oli Ptolemaios VIII "Fyskonin" ja Kleopatra II:n poika. Ptolemaios VIII olisi tehnyt pojastaan kanssahallitsijansa, mutta myöhemmin murhauttanut hänet. Ptolemaios VII otetaan yleensä mukaan kuningasluetteloon, jotta Ptolemaiosten numerointi ei menisi sekaisin. Luokka:Egyptin faaraot Luokka:Ptolemaiokset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Punainen kukko

__NOTOC__ Punainen kukko on suomalaisen metalliyhtye Mokoman ensimmäinen EP. Se ilmestyi vuonna 2003. EP:n nimikappale on julkaistu myös Kurimus-albumilla ja Pillipiipari-kappaleen alkuperäisversio löytyy yhtyeen debyyttialbumilta Valu. H.E.L.L. on cover-versio Chargedin kappaleesta A.C.N.R. Punainen kukko- EP on Mokoman viimeinen julkaisu, jolla soittaa yhtyeen alkuperäinen basisti Heikki Kärkkäinen. EP debytoi Suomen virallisen singlelistan sijalla 11. == Kappaleet == Kaikki kappaleet sovittanut Mokoma. # # # # # * Takatalvi -musiikkivideo (ohjaus Vesa-Matti Vainio) * Punainen kukko -musiikkivideo (ohjaus Vesa-Matti Vainio) Kappaleet ”Täältä etelään” ja ”Marjat” ovat mukana myös Kurimus-albumin vuonna 2005 julkaistulla vinyyliversiolla. == Kokoonpano == * Marko Annala – laulu * Tuomo Saikkonen – kitara, laulu * Kuisma Aalto – kitara * Heikki Kärkkäinen – basso * Janne Hyrkäs – rummut === Vierailevat muusikot === * Janne Saksa – taustalaulu kappaleissa ”Pillipiipari 2003”, ”Täältä etelään” ja ”Marjat” == Arvostelut == * Imperiumi: 8½/10 == Lähteet == == Aiheesta muualla == * * Luokka:Mokoman albumit Luokka:Vuoden 2003 EP:t Luokka:Janne Saksan tuottamat albumit Luokka:Vuoden 2003 kappaleet Luokka:Sakara Recordsin albumit
Armonistuin

Armonistuin on kristillisessä perinteessä kuva Jumalasta ottamassa vastaan uhrattua poikaansa. Armonistuin on kristinuskon vahvimpia symboleita. Siihen liitetään Raamatun teksti "Sillä niin on Jumala maailmaa rakastanut" tai katkelmia Paavalin kirjeistä. Juutalaisen perimätiedon ja Raamatun mukaan armonistuin on liitonarkin kultainen kansi, jonka päissä kaksi kerubia peittää kannen siivillään.2\. Moos 25: 17-22 Keskiajalla armonistuin kuvattiin Pyhänä kolminaisuutena ensin niin, että Jumala pitää edessään ristiinnaulittua poikaansa ja heidän yläpuolellaan leijuu Pyhän Hengen kyyhkynen. Myöhäiskeskiajan kuvaesityksissä taas Jumala istuu valtaistuimellaan kuollut poikansa sylissään. ==Lähteet== == Aiheesta muualla == * Hakusana "armoistuin" Raamatussa Luokka:Kristilliset symbolit
Jaco Pastorius (albumi)

Jaco Pastoriuksen samanniminen debyyttisoololevy julkaistiin alun perin vuonna 1976. Levyn muilla raidoilla soittaa useita kuuluisia jazzmuusikoita, kuten Herbie Hancock, Wayne Shorter, Hubert Laws ja Don Alias. Levy alkaa cover- versiolla Miles Davisin "Donna Leestä" (kappale on alun perin kreditoitu Charlie Parkerin sävellykseksi). Toinen kappale on funk-raita, jossa laulajina on R&B; duo Sam & Dave. Se on myös levyn ainoa vokaaliraita. Kolmas kappale, "Continuum", on Pastoriuksen varsin kokeellinen sävellys, jota dominoivat ilmavasti käytetty basso ja kaksi sähköpianoa. Neljäs raita on jousisektion tuella esitetty jazzmainen nopeahko sävellys, joka osittain yhdistyy Hancockin kappaleeseen "Speak Like A Child". B-puolen aloittava "Portrait of Tracy" on Jacon bassollaan yksin soittama hidas sävellys. "Opus Pocus" on steel-rumpuja hyödyntävä melodinen fuusiokappale, jossa saksofonissa on Wayne Shorter. "Okokole Y Trompa" on yksinkertainen sävellys, jossa bassokuvion ja lyömäsoittimen päällä kuullaan puhallinsooloa. "(Used to Be a) Cha-Cha" on puhdasta jazzia edustava sävellys, jossa huilisti Hubert Laws puhaltaa melodian piccolollaan. Laws, Hancock ja Pastorius soittavat kaikki pitkän soolon. Viimeinen raita, "Forgotten Love", on Pastoriuksen sävellys pianolle ja jousille, jossa hän ei itse soita laisinkaan. ==Kappaleet== # - merkitty Charlie Parkerin sävellykseksi (todellisuudessa Miles Davisin) # - Jaco Pastorius & Bob Herzog # - Jaco Pastorius # - Jaco Pastorius & Herbie Hancock # - Jaco Pastorius # - Jaco Pastorius # - Jaco Pastorius & Don Alias # - Jaco Pastorius # - Jaco Pastorius # # == Lähteet == ==Aiheesta muualla== *Virallinen Jaco Pastorius -sivusto Luokka:Vuoden 1976 esikoisalbumit Luokka:Yhdysvaltalaiset jazzalbumit
Stanssaus

Stanssaus eli muotoleikkaus ( = meistää) on painotekniikassa käytettävä menetelmä, jolla stanssia käyttämällä viimeistellään käsiteltävänä oleva materiaali leikkaamalla se haluttuun muotoon, joka näin voidaan saada poikkeamaan normaalista arkin muodosta lähes rajattomasti. Sovellettuna menetelmää käytetään myös metallituotteiden pintakäsittelyyn tai levyjen aukottamiseen. Tällöin sen nimityksenä on yleisemmin käytössä meisto ja työvälineen nimenä vastaavasti meisti. ==Lähteet== Luokka:Kirjapainotaito Luokka:Metallitekniikka
Maratoonari

Maratoonari voi tarkoittaa seuraavia: * maratoonari eli maratonjuoksija * Maratoonari (engl. Marathon Man), William Goldmanin romaani vuodelta 1974 * Maratoonari (engl. Marathon Man), Goldmanin romaaniin perustuva elokuva vuodelta 1976.
Unikeot

Unikeot (Gliridae) on jyrsijöiden lahkoon kuuluva nisäkäsheimo. Ne ovat suurisilmäisiä ja pitkähäntäisiä, elävät yleensä puissa ja liikkuvat lähinnä öisin. Maailman unikeoista suurin osa asuu Euroopassa, joitakin lajeja myös Afrikassa ja Aasiassa. Muinaisessa Roomassa unikekoja syötiin herkkupaloina. Unikekolajeja on kuollut sukupuuttoon; nykyisin lajeja on 28. Ne jaetaan useimmin yhdeksään sukuun, mutta muunkinlaista ryhmittelyä esiintyy. Tammihiiri (Eliomys quercinus) on ainoa Suomessa esiintynyt unikekolaji. Unikekoa (Glis glis) ja afrikanunikekoa (Graphiurus murinus) pidetään joskus lemmikkinäPienet lemmikkinisäkkäät Liisa Sarakontu. Luettu 30.4.2011.. == Lähteet == *Gliridae Wilson & Reeder's Mammal Species of the World, 3rd ed. (2005) === Viitteet === == Aiheesta muualla == * Animal Diversity Web *
Suunnistaja

Suunnistaja voi tarkoittaa seuraavia asioita: * Suunnistusta harrastava henkilö * Suomen Suunnistusliiton lehti nimeltä "Suunnistaja"
Suunnistaminen

Suunnistaminen on systemaattinen tapa liikkua oikeaan paikkaan oikeaa reittiä myöten. Suunnistamisessa voidaan käyttää apuna karttaa, kompassia, GPS:ää, tähtiä, sekstanttia, opasteita, radioaaltoja, tunnettuja maamerkkejä, sanallisia ohjeita ja monia muita välineitä. Merellä suunnistamista kutsutaan navigoinniksi. ==Suunnistaminen rakennetuilla väylillä Suomessa== Tie- ja katuliikenteen suunnistamisen apuna voidaan tieliikennelain nojalla käyttää laissa määriteltyjä liikennemerkkejä ja opasteita. Tienkäyttäjien suunnistamisen avuksi väylien varteen ja yläpuolelle voidaan asentaa liitteessä 3.6 määriteltyjä opastusmerkkejä F1-F57.2 ja liitteessä 3.7 määriteltyjä palvelukohteiden opastusmerkkejä G1-G42. Kiinteissä opasteissa nimetään joko tekstillä tai symbolilla opastettava kohde ja suunta, jossa kyseinen kohde sijaitsee. Opasteessa voidaan esittää myös etäisyys kohteeseen soveltuvalla mittayksiköllä. Käytännössä etäisyys ilmoitetaan joko metreinä tai kilometreinä. Maanteiden ulkopuolella voidaan käyttää myös vapaamuotoisia opasteita. Esimerkiksi jalankulkijoille ja pyöräilijöille rakennetuilla väylillä voi olla näiden tienkäyttäjien tarpeisiin opasteita. Ylläpidetyillä ulkoiluun suunnitelluilla väylillä kuten laduilla ja pururadoilla on usein omat vapaamuotoiset opasteet. ==Suunnistamisen apuvälineet== Kauan ihmisten käytössä ollut suunnistamisen apuväline on painettu kartta, jota voidaan käyttää yksinään tai toisen apuvälineen kuten kompassin kanssa. Saatavilla olevan tekniikan kehityttyä on suunnistamisen avuksi tullut sähköisiä apuvälineitä. Navigaattori on erillinen sähköinen laite, johon on ladattu kartta. Navigaattori kykenee paikantamaan oman sijaintinsa ja sijoittamaan sen laitteelle ladatulle kartalle. Navigaattorin etuna painettuun karttaan nähden on valmiin reitin ehdottaminen ja reittiohjeiden ääneenlukeminen ajoneuvon kuljettajalle. Ääniohjeiden avulla kuljettaja pystyy keskittymään ajamiseen eikä matkalla tarvitse yleensä pysähtyä lukemaan karttaa. Karttasovellukset ja karttapalvelut ovat tulleet saataville älypuhelinten ja internet-verkon kattavuuden laajenemisen myötä. ==Katso myös== * GPS * Navigointi * Suunnistus == Lähteet == Luokka:Liikenne
Nikola Žigić

Nikola Žigić (, s. 25. syyskuuta 1980 Bačka Topola, Jugoslavia) on serbialainen jalkapalloilija, pelipaikaltaan hyökkääjä. Hän edustaa Englannin pääsarjassa Premier Leaguessa pelaavaa Birmingham Cityä, jonne hän siirtyi Valenciasta. Žigić on myös aikaisemmin urallaan edustanut Racing Santaderia, kaudella 2006–2007. Kotimaassaan Žigić on edustanut muun muassa Belgradin Punaista Tähteä. Hänet valittiin kahdesti silloisen Serbia ja Montenegron pääsarjan parhaaksi pelaajaksi (2003, 2005). Hän on 202 senttimetriä pitkä. Koostaan huolimatta Žigićiä pidetään myös erittäin taitavana. Huolimatta hyvistä esityksistään Serbia ja Montenegron pääsarjassa, Žigić sai ensimmäisen maajoukkuekutsunsa vasta vuonna 2005.Fudbalska reprezentacija Srbije (Luettu 29. elokuuta 2007) Hän on tehnyt maajoukkueessa muutamia maaleja, mutta näkyvin esitys lienee ollut vuoden 2006 MM-kilpailujen ratkaisevassa karsintaottelussa Espanjaa vastaan, jossa hän järjesteli Mateja Kežmanin 1–1-tasoitusmaalin. Hän kuului maajoukkueen kokoonpanoon myös varsinaisessa MM-lopputurnauksessa. == Lähteet == == Aiheesta muualla == * Nikola Žigić Football Database -sivustolla Luokka:Serbialaiset jalkapalloilijat Luokka:Serbiamontenegrolaiset jalkapalloilijat Luokka:Vuonna 1980 syntyneet Luokka:Elävät henkilöt
Cris Owen

Cris Owen (s. 14. huhtikuuta 1960 Tukholma, Ruotsi) on ruotsalainen musiikkialan moniosaaja. Kolmenkymmenen viihdealalla viettämänsä vuoden aikana hän on ollut lauluntekijä, sovittaja, tuottaja, muusikko, yhtyeen keulahahmo, tv-tuottaja ja kirjailija. ==Ura== Owenin läpimurto oli vuonna 1977 julkaistu albumi Here I Am. Hän kehitti jo nuorena kyvyn visualisoida kuulemansa, mikä teki hänestä suositun lavavastaavan ruotsalaisille muusikoille 1980-luvulla. Vuonna 1989 Owen osallistui Eurovision laulukilpailun Suomen karsintaan kappaleella ”Vad finns kvar”. Kappale sijoittui karsinnan toiseksi. Suomessa hänet tunnetaan parhaiten Miisan ja Janina Frostellin managerina ja tuottajana. Projekti "Miisan" levyjä julkaisivat tunnetut levy-yhtiöt kuten Sony Music ja Dance Pool. Owenin vuonna 2002 julkaistu omaelämäkerta My Life A Lie () herätti kohua Suomessakin. Myös hänen transsukupuolisuutensa on ollut mediassa puheenaiheena. == Diskografia == Äänitteet Vuosi Äänite 1977 After All These Years Here I Am 1982 What's Up 1984 Keep On (Tuottaja: Ulf Walhberg) 1985 Never Gonna Love Again (Tuottaja: Sandelin/Ekman) 1986 I Heat Up Wind of Change (Michael B. Tretowin tekemä remixaus, ainoastaan 100 numeroitua kappaletta). 1987 Love for Sale 1989 Vad Finns Kvar My Baby Loves Lovin' 1992 Upside Down Set Me Free Hold On 1993 Lonely Hearts Standing In My Rain Hold Me Now 1994 All Or Nothing 1995 All Or Nothing (U.S Release) 1996 Set Me Free (U.S Release) Attitude (U.S Release) How Will I Know 2006 Come And Get It == Yksityiselämä == Cris Owen on korjannut sukupuolensa naisesta mieheksi. Owen on kertonut kokeneensa jo 3-vuotiaana olevansa mies naisen ruumiissa. Vuonna 2005 hän kävi 48-vuotiaana sukupuolenkorjausleikkauksessa Ruotsissa. Kolme vuotta myöhemmin Cris Owen kertoi katuvansa leikkausta. Tulos oli Owenille järkytys, ja leikkauksen jälkeen hänen elämänsä meni raiteiltaan. Hän alkoi pelätä ihmisiä, persoona muuttui ja ystävyyssuhteet kärsivät. Cris Owen katuu sukupuolenvaihdostaan HS 14.11.2008 == Lähteet == == Aiheesta muualla == * http://www.crisowen.com * Cris Owen joutuu uuteen penisleikkaukseen, MTVuutiset.fi 12.6.2008 * Sukupuolensa korjanneet Cris ja Marja-Sisko tapasivat , Helsingin Sanomat, Veera Jussila 5.10.2013 Luokka:Ruotsalaiset muusikot Luokka:Vuonna 1960 syntyneet Luokka:Elävät henkilöt
El Mirage

El Mirage on kaupunki Maricopan piirikunnassa Arizonassa Yhdysvalloissa. Vuoden 2018 arvion mukaan El Miragessa asui 35 670 asukasta. Vuosina 2010–2018 kaupungin väkiluku kasvoi 12,2 prosenttia. El Miragen pinta-ala on 26 neliökilometriä ja väestöntiheys on 1 371,9 asukasta neliökilometriä kohden. == Lähteet == Luokka:Maricopan piirikunta Luokka:Arizonan kaupungit
Miisa Päällysaho

Miisa-Leena Päällysaho-Mustonen (19. helmikuuta 1970 Turku – 7. heinäkuuta 2016 Turku) oli suomalainen eurodance-esiintyjä. Taiteilijanimellä Miisa hän levytti yhden albumin sekä useita singlejä eurodance-tyylistä musiikkia, joita julkaisivat muun muassa Dance Pool ja Ichiban Records. Häntä pidettiin 1990-luvulla suomalaisen musiikin vientitoivona, mutta kansainvälinen läpimurto jäi häneltä lopulta saavuttamatta.90-luvun eurodance-artisti Miisa on kuollut. MTV3 16.07.2016. Web Archive 2016. Viitattu 22.1.2024. 1990-luvun puolivälissä Miisa asui ja työskenteli muutaman vuoden ajan Atlantassa Yhdysvalloissa.Riitta Nykänen: Miisa valmiina läpimurtoon. Anna 43/23.10.1995, s. 6–8. Helsinki: Yhtyneet Kuvalehdet. Miisan parhaiten menestynyt kappale on ”All or Nothing”, joka päätyi muun muassa But I'm a Cheerleader -elokuvan soundtrackille vuonna 1999. Suurin osa Miisan omaa nimeä kantavan albumin kappaleista on samoja kuin Attitude-albumilla, mutta niitä on sovitettu ja nimetty uudelleen kansainvälisille markkinoille sopiviksi. Miisan taustalla toimi manageri ja tuottaja Cris Owen, joka tuotti myös Miisan ystävän Janina Frostellin ensimmäisen albumin. Myöhemmin paljastui, että Miisa ei itse laulanut kappaleitaan vaan esiintyi aina playbackina. Miisan sijaan levyillä lauloi ruotsalainen Karin Strömfelt Vuonna 2016 haastateltu Strömfelt kertoi huijauksen painaneen Miisaa suuresti, minkä vuoksi he olivat yhdessä päättäneet salata asian tiukasti. Vilpin paljasti Cris Owen. Manageri Lasse Norreksen mukaan Miisan tapaus ei ollut ainutkertainen, vaan playback- esitykset olivat 1990-luvun ilmiö. Samalla tavalla monet 1990-luvun menestyneimmistä eurodance-kokoonpanoista (esimerkiksi Snap!, Cappella, Maxx, Technotronic ja E-Type) käyttivät studiolaulajaa, joka ei lainkaan esiintynyt lavoilla ja jonka ääni tuli esityksissä nauhalta. Vuoden 1997 jälkeen Päällysaho työskenteli meikkaajana. 2000-luvun alussa hän vetäytyi julkisuudesta kokonaan. Hän kuoli 7. heinäkuuta 2016 pitkäaikaiseen sairauteen. == Diskografia == === Albumit === * Attitude, #25 (Suomen virallinen lista) (1994, Dance Pool) * Miisa, #23, (Euroopassa 1995 [Ichiban International], Yhdysvalloissa 1996 [NMC Records]) === Singlet === * Upside Down (1991) * Set Me Free, #12 (1993), #9 (Billboard Dance Club Songs) (Yhdysvalloissa 1996) * Hold On #10 (1993) * All Or Nothing #4 (1994), #33 (Yhdysvalloissa 1995) * You & Me (Innocence), #14 (1994) * Lovin' U (1995) * How Will I Know, #34 (1996) * Get Ready (1996) * If == Lähteet == == Aiheesta muualla == * Discogs.com: Miisa * Ylen Elävä arkisto: Miisa pyrki pinnalle Amerikassa Luokka:Vuonna 1970 syntyneet Luokka:Vuonna 2016 kuolleet Luokka:Suomalaiset eurodanceartistit ja -yhtyeet Luokka:Emma-palkinnon saajat Luokka:Suomalaiset henkilöt
Postgenderismi

Postgenderismi on yhteiskunnallinen, poliittinen ja kulttuurillinen liike, joka pyrkii sukupuolisuuden vapaaehtoistamiseen kehittyneen bioteknologian, avusteisten lisääntymismenetelmien ja kyborgisaation kautta. Postgenderistien mukaan esimerkiksi lasten hankkimiseksi ei pitäisi olla tarvetta harrastaa seksiä, vaan mies tai nainen voi hankkia lapsen koeputkihedelmöityksen tai kloonauksen kautta, ja seksiä voi harrastaa pelkästään viihdemielessä kuulumatta kumpaankaan sukupuoleen. Eräs postgenderismin viitatuimpia tekstejä on Donna Harawayn essee A Cyborg Manifesto: Science, Technology, and Socialist-Feminism in the Late Twentieth Century, jonka mukaan naiset vapautuvat perinteisistä sukupuolirooleistaan vasta vapautuessaan biologisista lisääntymisvelvoitteistaan ja muuttuessaan postbiologisiksi olennoiksi, androgyyneiksi kyborgeiksi. Toisena postgenderistisen ajattelun keskeisenä viitepisteenä on postmodernistisen queer-filosofi Judith Butlerin teos Gender Trouble: Feminism and the Subversion of Identity, jossa koko sukupuoliluokitusten oletettu luonnollisuus kyseenalaistetaan. Esimerkiksi sähköisissä lumetodellisuus-sovelluksissa postgenderismi on jo toteutunut siinä mielessä, että jokainen voi valita itselleen hahmon sukupuolesta välittämättä ja muokata ulkonäköään vapaasti. Suomessa postgenderistisiä näkemyksiä on aatteellisesti levitetty postseksualismia ajaneen Postgender ry:n piirissä 1990-luvulla. Akateemisessa keskustelussa niitä ovat esittäneet suomalaisista filosofeista muun muassa professori Tuija Pulkkinen ja dosentti Petri Sipilä. Luokka:Seksuaalisuus Luokka:Seksuaalipolitiikka Luokka:Transhumanismi
Atomic Kitten

Atomic Kitten oli englantilainen tyttöbändi Liverpoolista. Jäseniä olivat Liz McClarnon ("Lil"), Natasha Hamilton ("Tash") (korvasi Heidi Rangen, joka siirtyi sittemmin Sugababes-yhtyeeseen) ja Jenny Frost, joka korvasi alkuperäisjäsenen, Kerry Katonan, tammikuussa 2001. Atomic Kitten on myynyt yli 20 miljoonaa albumia ja singleä maailmanlaajuisesti. Kaikki heidän singlensä ja albuminsa ovat olleet maailmanlaajuisesti Top 40 -listalla. ==Jäsenet== * Jennifer Frost aloitti uransa tyttöbändi Preciousissa ja korvasi Kerry Katonan vuonna 2001. Erottuaan Atomic Kittenistä Jenny on jatkanut soolouralla, ja hän julkaisi ensimmäisen singlensä "Crash Landing" 10. lokakuuta 2005. * Natasha Maria Hamilton liittyi Atomic Kitteniin Heidi Rangen poistuttua yhtyeestä. 23. tammikuuta 2004 hänkin lähti yhtyeestä halutessaan viettää enemmän aikaa poikansa kanssa. * Kerry Jayne Elizabeth Katona oli yksi Atomic Kittenin alkuperäisjäsenistä. Hän kuitenkin lähti tammikuussa 2001 tultuaan raskaaksi. Hänen tilalleen tuli Jenny Frost. * Elizabeth Margaret McClarnon oli yksi alkuperäisjäsenistä. Hän kirjoitti useita yhtyeen kappaleista, mutta aloitti myöhemmin soolouran. * Andy McCluskey liittyi Atomic Kitteniin vuonna 1998 ja kirjoitti ja tuotti monia heidän lauluistaan. Vuonna 2002 tytöt poistivat hänet virastaan. * Heidi India Range oli yksi alkuperäisjäsenistä, mutta poistui yhtyeestä pian sen perustamisen jälkeen, ja hänet korvasi Natasha Hamilton. Heidi on nykyisin Sugababes-yhtyeen jäsen. == Diskografia == * Right Now (2000) * Feels So Good (2002) * Ladies Night (2003) Luokka:Brittiläiset popyhtyeet Luokka:Brittiläiset tyttöbändit
Kamasutra

Kamasutra on noin 100-luvulta peräisin oleva intialainen filosofis-eroottinen kirja, joka käsittelee aistillisia nautintoja vakavassa ja uskonnollisessa elämässä. Intiassa Kamasutralla on merkittävä osa maan vanhaa filosofiaa. Länsimaissa teos tunnetaan enemmänkin eksoottisena seksuaalisen kokeilun käsikirjana ja lukuisten seksioppaiden innoittajana. ==Kirjoittaja== Kamasutran kirjoittajan oletetaan olevan filosofi Mallanaga Vatsyayana. Hänestä ei tiedetä paljoakaan, mutta hänen uskotaan kirjoittaneen myös kommentaareja Nyaya Sutras -teokseen 100-luvulta eaa. Kamasutran alkukappaleissa Vatsyayana ilmoittaa hyödyntäneensä pitkää eroottisten kirjoitusten perinnettä ja nimeää joukon kirjoittajia innoittajikseen. Hän kertoo kirjansa olevan yritys suodattaa ja levittää tietoa. Hänen mukaansa teos oli alun perin 100 000 luvun mittainen, josta aiemmat kirjoittajat ja hän itse lyhensivät sen 36 lukuun ja 64 jakeeseen. ==Sisältö== Kamasutra koostuu seitsemästä lyhyestä niteestä, jotka kirjoitettiin sanskritin kielellä todennäköisesti 100- ja 200-luvuilla. Teksti on pääasiassa proosaa, jonka seassa on lyhyitä runo-osuuksia ja vuoropuhelua. Teoksen länsimaiset laitokset kuvitetaan nykyisin rohkeilla kuvilla, mutta alkuperäisessä tekstissä ja vuonna 1883 julkaistussa ensimmäisessä englanninkielisessä käännöksessä ei ollut kuvia. Kamasutra on kirjoitettu etupäässä miehen näkökulmasta, mutta kirjoittaja rohkaisee myös naisia hyödyntämään tarjottuja neuvoja. Kirjoittajan mielestä aito aistillinen onni on mahdollista vasta osana tasapainoista ja mietiskelevää elämää. * Ensimmäinen kirja toimii yleisjohdatuksena koko teokseen. Se painottaa hurskauden saavuttamisen, maallisen menestyksen ja aistillisen nautinnon tärkeyttä. * Toinen kirja kuvailee, kuinka mies voi hioa seksuaaliset taitonsa täydellisiksi. * Kolmas kirja kertoo, kuinka neitsyt vietellään. * Neljäs kirja kertoo, kuinka miehen tulee kohdella vaimojaan. * Viidennessä kirjassa käsitellään tapoja saavuttaa toisten miesten vaimojen luottamus. * Kuudennessa kirjassa kirjoittaja kuvailee kurtisaaneja. * Seitsemännessä kirjassa kirjoittaja käsittelee lääketieteellisiä, farmaseuttisia, yrtteihin perustuvia ja taikuuden keinoja, joilla parannetaan suorituskykyä, mieskuntoa ja haluttavuutta. ==Lähteet== == Kirjallisuutta == * Luokka:Eroottinen kirjallisuus Luokka:Intian kirjallisuus Luokka:Seulonnan keskeiset artikkelit
Tevaniemi

Tevaniemi on kylä Ikaalisten kaupungissa, keskustasta katsottuna pohjoisessa Kyrösjärven takana. Keskustaan on matkaa noin 30 kilometriä. Talvella matka lyhenee 14 kilometriin jäätien ansiosta. Parkanoon on matkaa noin 25 kilometriä ja Tampereelle noin 70 kilometriä. Sana ”teva” on vanhaa suomea ja tarkoittaa uroshirveä. ==Tevaniemen kyläseura== Tevaniemen Kyläseura ry on perustettu 13. heinäkuuta 1998 ja on merkitty yhdistysrekisteriin 6. lokakuuta 1998. Se jatkaa 12 vuotta toimineen Tevaniemen kylätoimikunnan toimintaa. Kyläseura toimii Kallionkielen, Miettisten ja Tevaniemen kylien sekä Höytölän kylään kuuluvan Heinistön alueilla. Seura on puoluepoliittisesti sitoutumaton. Sen puheenjohtajana toimii Tomi Viitaharju ja sihteerinä Åsa Mäenpää. ==Nähtävyydet== Kylässä on 1930-luvulla rakennettu Maamiesseurantalo, jota on viime vuosina kunnostettu. Miettisten uimarannassa on nähtävillä kivinen laivalaituri sekä vanha kirkkovene ja vaja. ==Palvelut== Maamiesseurantalolla järjestetään juhlia ja sinne sopii noin 200 henkeä. Kylässä on ala-aste ja esikoulu. Tevaniemen alueen lisäksi kouluun tulee oppilaita myös Riitialasta,Mansoniemestä, Röyhiöstä sekä Leppäsjärveltä. ==Liikunta== Tevaniemen koulun vieressä on jääkiekkokaukalo. Tevapirtiltä lähtee kuntopolku ja talvisin latu. Tevaniemessä on yleinen uimaranta, kuten myös Kallionkielessä ja Miettisissä. Kuva:Mailboxes, Tevaniemi, Finland.jpg|Tevaniemen seudun yhteinen postilaatikkotelinemalli. Kuva:Miettisten kivilaituri.jpg|Miettisissä sijaitseva kivinen laivalaituri. Kuva:Vaja, Tevaniemi, Finland.jpg|Miettisissä sijaitseva kirkkoveneen vanha vaja. Kuva:Luhalahdentie, Tevaniemi, Finland.jpg|Luhalahdentie. Tevaniemen keskusta on kilometrin päässä. Kuva:Tevapirtti.JPG|Tevaniemen Tevapirtti. Metsästysmaja. ==Aiheesta muualla== *Tevaniemen kotisivut *Ikaalisten Kaupunki *
Kantatie 57

Kantatie 57 on Hämeenlinnasta Pälkäneelle kulkeva kantatie. Tien pituus on 31 kilometriä. Kantatie 57 lähtee Hämeenlinnan Tiiriöstä, jossa se risteää seututien 130 ja valtatien 3 kanssa. Tie jatkuu Hattulan kuntakeskuksen Parolan ohi entisen Hauhon kunnan länsiosien kautta Pälkäneen Kärväntälään, jossa se päättyy valtatien 12 risteykseen noin 10 kilometriä Pälkäneen keskustan kaakkoispuolella. Tie on kaksikaistainen lukuun ottamatta lyhyttä nelikaistaista osuutta Hämeenlinnassa. Vuonna 2021 tien keskimääräinen vuorokausiliikenne (KVL) oli 2 100–9 000 ajoneuvoa vuorokaudessa. Vilkkain osa oli Tiiriön ja Rahkoilan välinen osuus, jolla liikenne oli 7 200–9 000 ajoneuvoa vuorokaudessa. Rahkoilan ja Vermasvuoren välisellä osuudella liikenne oli 3 600 ajoneuvoa vuorokaudessa ja Vermasvuoren ja Kärväntälän välisellä osuudella 2 100–2 300 ajoneuvoa vuorokaudessa. ==Reitti ja tieyhteydet== pienoiskuva|Kantatie 57 Parolan pohjoispuolella. *Hämeenlinna **Tiiriö (st 130, vt 3 E12) *Hattula **Katinala **Mierola **Rahkoila *(Hämeenlinna) (uudelleen) **Vermasvuori **Ilmoila *Pälkäne **Laitikkala (vt 12) ==Historiaa== Vuoden 1938 tienumerointijärjestelmässä kantatie 57 oli tie Huittisista Urjalan kautta Toijalaan. Valtateiden 2 ja 9 uudet linjaukset vähensivät tien liikenteellistä merkitystä, ja se lakkautettiin kantatienä vuonna 1972. Entisen kantatien osuus Huittisista Urjalaan on nykyisin seututie 230 ja pääosa Urjalan ja Toijalan välisestä osuudesta yhdystie 2847. Hämeenlinnan ja Pälkäneen välinen tie oli vuoden 1938 tienumerointijärjestelmässä osa valtatietä 3. Valkeakosken kautta kulkeneen kolmostien linjauksen valmistuttua Hämeenlinnan ja Pälkäneen välinen tie jäi maantieksi 305, joka oli tuolloin kapea ja mutkainen soratie. Tietä parannettiin kuitenkin huomattavasti 1960- ja 1970-luvuilla. Kantatieksi 57 se nimettiin vuonna 1990. Ennen Hämeenlinnan ja Tampereen välisen moottoritien valmistumista kantatie 57 oli suosittu vaihtoehto ruuhkaiselle kolmostielle. ==Lähteet== * === Viitteet === ==Aiheesta muualla== 57 Luokka:Hämeenlinnan liikenne Luokka:Pälkäneen liikenne
CZ 75

CZ 75 on alkujaan tšekkoslovakialaisen, nykyisin tšekkiläisen Česká Zbrojovka a.s. Uherský Brodin vuodesta 1975 valmistama kaksitoiminen itselataava pistooli. CZ 75 toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella . Luistin johteet ovat sveitsiläisen SIG P210:n tyyppisesti luistin ulko- ja rungon sisäpuolella. Pistooli on kokoteräksinen. Aseen alkuperäiskaliiperi on yhdeksänmillinen Parabellum / Luger, mutta sitä valmistetaan nykyisin myös .40 S&W; -kaliiperisena. Sitä valmistetaan useina eri malliversioina, joista esimerkiksi Kadet on .22-kaliiperinen versio, jota on saatavissa myös pelkkänä luistin, piipun ja lippaan sisältävänä vaihtosarjana yhdeksänmillisen pistoolin runkoon. CZ 75 on Suomessa käytössä Tullilaitoksen virka-aseena ja se on yksi yleisimmistä harrasteammunnassa käytetyistä yhdeksänmillisistä pistoolimalleista. Tullilaitoksen vanhoja aseita on myös MPK:lla koulutuskäytössä. ==Mallit== *CZ 75 – ensimmäinen malli, kaareva liipasimensuojus ja kannuksellinen iskuvasara. Erittäin harvinainen ja erittäin kallis. *CZ 75 – uudempi versio, alkuperäisen kaltainen, mutta materiaalit muutettiin säästösyistä. Erottuu helposti alkuperäisestä lyhyempien liukukiskojen johdosta. *CZ 75B – sisäisellä iskurinpiikin varmistimella, kulmikkaalla liipasimensuojuksella ja rengasiskuvasaralla varustettu parannettu malli. *CZ 85 – molemminpuolisella varmistinvivulla ja luistinsalvalla varustettu malli. *CZ 85B – sisäisellä iskurinpiikin varmistimella, kulmikkaalla liipasimensuojuksella ja rengasiskuvasaralla varustettu parannettu malli. *CZ 75 D PČR (Policie České republiky) *CZ 75B SA *CZ 75 P-01 *CZ 75 SP-01 *CZ 75 SP-01 Tactical – decocker-malli *CZ 75 SP-01 Shadow *CZ 75 Compact .40 *CZ 75 Champion *CZ 2075 RAMI *CZ 75BD *CZ 75 Kadet – .22-kaliiperinen versio *CZ 75 Automatic *CZ 75 STANDARD IPSC PISTOL – ei enää tuotannossa *CZ 75 Tactical Sports – IPSC-kilpamalli == Lähteet == == Aiheesta muualla == Luokka:Pistoolit
KorpiGallialaiset

KorpiGallialaiset on Lapinlahden Korpijärvellä kesäisin järjestettävä kulttuuritapahtuma. Tapahtuman juuret ovat kylätapahtumassa "Gallialaiset iltamat". Tapahtumassa on teatteri- ja musiikkiesityksiä sekä näyttelyitä. Vuonna 2006 KorpiGallialaiset järjestettiin 15. heinäkuuta. Tapahtumassa esiintyivät muun muassa Edu Kettunen, Mikko Alatalo, Juha Tapio ja Pelle Positiivi. Tapahtuman avasi puolustusministeri Seppo Kääriäinen. Vuonna 2007 KorpiGallialaiset järjestettiin 28.heinäkuuta. 2007 esiintyjiä olivat muun muassa Anna Hanski, Halavatun Papat, Jasmin Mäntylä, Miika Nuutinen sekä Duo Nahkahyeena (J.Teppo ja A.Heikura). Tapahtuman avasi rovasti Markku Suokonautio. 2008 KorpiGallialaiset järjestettiin 26.heinäkuuta. Esiintyjiä olivat mm. Jani Wickholm, Kake Randelin, Mika Nuorva, Miauskis Kissa, Olavi Rytkönen ja Taikuri Tapio Salomaa. Tapahtuman avasi TE-keskuksen (Pohjois- Savo) johtaja Kari Virranta. 2009 KorpiGallialaiset järjestettiin 27.kesäkuuta. Esiintyjiä olivat mm. Hanna Pakarinen, M.A. Numminen ja Pedro Hietanen, Jamppa Kääriäinen, Bablo ja Esa Eloranta sekä Tuija Piepponen. 2010 KorpiGallialaiset järjestettiin 10.heinäkuuta. Esiintyjiä olivat mm. Meiju Suvas, Jamppa Kääriäinen & Taastaorkesterj, Edu Kettunen, Keke Pulliainen, The Sunkfish, Jari Tapanainen. Juhlapuhujana toimi Isä Mitro (Mitro Repo) 2014 Tapahtuma järjestetään 25.-26. heinäkuuta Iisalmessa nimellä Gallialaiset. == Aiheesta muualla == *Tapahtuman kotisivut * Oikea asema Luokka:Lapinlahti Luokka:Varpaisjärvi Luokka:Suomen kulttuuritapahtumat